Trials Evolution (siirryt toiseen palveluun) on tuorein suomalaisen peliosaamisen tuote, josta voimme kaikki olla yhdessä ylpeitä. Helsingissä sijaitsevan RedLynx (siirryt toiseen palveluun)-pelistudion motocrosspeli saavutti ensimmäisen julkaisukuukautensa aikana yli puoli miljoonaa pelaajaa, ja määrä kasvaa koko ajan. Pelin edeltäjää Trials HD (siirryt toiseen palveluun):tä on puolestaan ladattu jo yli kaksi miljoonaa kertaa: se on kaikkien aikojen myydyin ladattava konsolipeli.

Niille, joille peli tai sen edeltäjä ei ole vielä tuttu, kerrottakoon, että kyseessä on erittäin raisu öljyllä, palavalla kumilla ja muokattavilla motocrosspyörillä kuorrutettu sormilihastreeni perheen isille ja pojille. Menestyminen pelissä vaatii jatkuvaa ja ankaraa harjoittelua ja muistuttaa kokemukseltaan enemmän minigolfia kuin elokuvan katselua.

Trials Evolution aiheuttaa myös jatkuvaa verisuonten katkeamista ja tarvetta puristaa konsoliohjain kappaleiksi. Tätä tunnetta liekittää sopivasti kaverilta sunnuntaiaamuna saatu tekstiviesti, jossa hän ilmoittaa - ystävälliseen sävyyn kuitenkin - kuinka huonoja aikoja olen ajanut

Tietyn toiminnan tarkkaan fyysiseen mallintamiseen perustuvat kasuaalit pelit tuntuisivat olevan tällä hetkellä kovassa nosteessa. Samaan kategoriaan Trials Evolutionin kanssa voitaisiin löyhästi heittää vaikkapa Angry Birds (siirryt toiseen palveluun), Feed Me Oil (siirryt toiseen palveluun) tai Disneyn Where’s My Water (siirryt toiseen palveluun), joissa kaikissa pelaaminen on rakennettu jonkin yksittäisen mekaniikan tai mallinnetun elementin ympärille. Edellisiä yhdistää myös alhainen hintataso ja se, että ne ovat latauspelejä.

Pelaaja-lehden päätoimittaja Miika Huttunen pohtii taannoisessa pääkirjoituksessaan (siirryt toiseen palveluun) mobiilipelien ja latauspelien näyttävän peliteollisuuden uutta suuntaa, vaikka keskustelu uudesta konsolisukupolvesta käy kuumana. Normaalia halvemmalla ja pienemmillä resursseilla tehtyjen latauspelien yleisöt ovat myös uusia ja vähemmän vaativia perinteisiin pelaajiin verrattuna. Trials Evolution tekee siinä poikkeuksen, että se vetoaa juuri jälkimmäiseen kohderyhmään, vaikka se on latauspeli. Itse väittäisin, että peli ei vaan kauheasti vetoa tyttöihin.

Trials Evolution aiheuttaa jatkuvaa verisuonten katkeamista ja tarvetta puristaa konsoliohjain kappaleiksi. Arttu Silvast

Trials Evolutionin tai Angry Birdsin kaltaisten pelien tekemiseen ei tarvita armeijaa (siirryt toiseen palveluun) mallintamaan renessanssin aikaisen Italian kaupunkeja tai seitsemääkymmentä ääninäyttelijää (siirryt toiseen palveluun). Molemmat pelit perustuvat yhteen loistavaan ideaan tai fyysiseen toiminnallisuuteen, jonka ympärille pelikokemus on rakennettu.

*Huoli tai riemu *pelaajan kannalta on tietysti siinä, että tulevaisuudessa suuri osa uusista pelinkehittäjistä varmasti satsaa juuri latauspelien kehittämiseen, riskit kun ovat perinteisiä listasijoituksia tavoittelevia pelihankkeita pienemmät. Tämä taas kaventaa isojen pelihankkeiden tuotannon hyvin pienelle määrälle jo vakiintuneiden brändien omistajia, jotka todennäköisesti julkaisevat tulevaisuudessa vielä ison määrän isoja jatko-osia.

Trials Evolution on hyvä osoitus siitä, miten myös latauspelit voivat saavuttaa pitkän eliniän. Pelin mukana tuleva rataeditori (siirryt toiseen palveluun) antaa pelaajille mahdollisuuden työstää itse omia ratojaan, ja näin ollen pelin koko potentiaali on todennäköisesti vielä näkemättä.

Lopuksi on pakko myöntää, että aiheuttamastaan silmittömästä raivosta (siirryt toiseen palveluun) huolimatta arvostan Trials Evolutionissa juuri sen haastavuutta. Mistä tahansa pelistä saa huomattavasti enemmän irti, kun vaikeusaste on kohdillaan. On huomattavasti kiinnostavampaa ottaa vaikkapa räiskintäpelin yksinpelikampanjan taisteluista kokonaisvaltainen taktiikka irti kuin juosta elokuvamainen putki läpi ruisku suorana. Peli on toimiva, kun se haastaa oikeasti yrittämään ja oppimaan ja palkitsee lopulta myös onnistumisella.

Arttu Silvast

Kirjoittaja on vapaa toimittaja ja Nokian yhteisömanageri, joka toivottaa iloisesti kaikille Trials-mestareille pitkää pinnaa ja rautaisia hermoja. Harjoitus tekee mestarin.